
KRALJ EVO 
Novo ODIJ ELO. 


Jednog lijepog 
dana u gradu je 
otvorena nova 
krojačka 

radnja. U njoj 

su radila dvojica 
krojača. Pričalo se.da 
su došli iz neke 
daleke zemlje i da na 
neobičan način kroje 
E > i šiju odjeću od 
ik še ses najneobičnijih 
tkanina. 

Kako su u gradu uskoro trebale biti svečanosti 

povodom nekog praznika, mnogi su poželjeli sašiti nova 
odijela. 

Kroz izlog krojačnice 
ljudi su uvijek mogli 
vidjeti jednog od 
dvojice krojača kako 
vrijedno šije. Pronio se 
glas da su tkanine od 
kojih prave odijela 
tako fine i tanane, da 
su ih kadri zapaziti 
samo pametni i 
školovani ljudi. 


Pred izlogom krojačnice narod je stajao i divio se 
prelijepim materijalima kojih, u stvari, nije niti bilo. 


Ova govorkanja i 
hvale najzad 
stigoše i do 
kraljevih ušiju. 
Kako je bio 
uobražen 

i sujetan, 
poželjeo je 
da prvi 
ima odijelo od tih 
čudesnih tkanina. 
Poslao je svog slugu da izabere odgovarajuće materijale, 
pošto je planirao obući novo odijelo već prvog dana 
svetkovina. 


Želio je da se cijeli 
grad divi njegovoj 
eleganciji. Sluga je 
dugo birao nevidljive 
tkanine, koje mu je 
jedan od krojača 
neumorno pokazivao. 
Ništa nije vidio, ali se 
nije usuđivao to kazati. 
Proglasili bi ga glupim 
i nesposobnim da 
uvidi takvu ljepotu. 

Dok se sluga divio i dalje hvalio tkanine, krojači su se 
radovali jer su vidjeli da je njihova prijevara uspjela. 
Ako kralj naruči odijelo kod njih, svi će slijediti njegov 
primjer. 

Sluga je prenio kralju svoje dojmove. Biranim riječima 
opisao je fantastične tkanine koje je vidio u krojačnici. 
Uvjeravao ga je da će u novom odijelu sigurno biti 
najelegantniji čovjek u kraljevini. Pošto je volio da mu 
se dive i da mu zavide, kralj se veoma obradovao. 


Osvanulo je praznično 
jutro. Narod je izašao 
na ulice odjeven u 
svečano ruho. Dok su 
djeca neumorno 
trčkarala naokolo, 
stariji su S 
nestrpljenjem očekivali 
dolazak kraljevske 
povorke. 

Ubrzo se po ulicama 
začuo žamor koji je 
najavljivao nailazak 
kraljevske povorke. 


Povorka je lagano prolazila ulicama grada. Na čelu, 
ozbiljan i ponosan, koračao je prvi sluga, za njim, 
dostojanstveno i oholo, stupa kralj. Preko nevidljivog 
odijela stavio je svilenu traku s odlikovanjima, a na 
glavi mu je kruna kao znak njegovog kraljevskog 
dostojanstva. Ponosan je što za ovaj praznik samo on 
ima novo odijelo sašiveno od najdivnijih tkanina. Narod 
je prvo s nevjericom pogledao kralja, a zatim se začuše 
povici: »Kakva ljepota!«, »To mora da je tkanina s 
Istoka!«, »Kakva otmjenost!«, »Nitko nije tako elegantan 
kao kralj!i« Kraljeva povorka nastavila je svoj put dok je 
narod oduševljeno klicao. 

Djeca zastadoše na trenutak. Čuli su klicanje svojih 
roditelja, ali ništa ne shvaćaju. Da odrasli nisu pomjerili 
pameću? Ali bolje da šute, da ne bi zaradili batine. 
Najzad, jedno dijete, vidjevši kraljevsku povorku, glasno 
reče ono što su svi vidjeli, ali nitko nije smio da kaže: 
»Kralj je go!« Tada su svi shvatili kako su dvojica 
prepredenih krojača nasamarili kralja sašivši odijelo od 
nepostojećih tkanina. Kralj je zaista bio potpuno go. Da 
bi prikrio svoju sramotu, kralj je nastavio koračati u 
povorci, ispaštajući tako zbog pokazane oholosti. 

